ኢትዮጵያና ኡራጓይ ግንኙነታቸውን ለማጠናከር የሚያስችል የመግባቢያ ስምምነት ተፈራረሙ
ኢትዮጵያ እና ኡራጓይ ግንኙነታቸውን ለማጠናከር የሚያስችል የፖለቲካ ምክክር መግባቢያ ስምምነት ተፈራረሙ፡፡የኢፌዴሪ ውጭ ጉዳይ ሚኒስትር ዶክተር ወርቅነህ ገበየሁ ከኡራጓይ አቻቸው ሩዶልፍ ኒን ኖቯ ጋር የሁለቱን አገሮች ግንኙነት ለማጠናከር የሚያስችል የፖለቲካ ምክክር መግባቢያ ስምምነት በዛሬው እለት ተፈራርመዋል፡፡በስምምነቱ ወቅት ዶክተር ወርቅነህ ገበየሁ የፖለቲካ ምክክር የመግባቢያ ስምምነቱ ሁለቱ አገሮች በሁለትዮሸና በዓለም አቀፍ ጉዳዮቸ ዙሪያ ለሚያደርጉትን ቀጣይ ግንኙነት እንደ ድልድይ ሆኖ እንደሚያገለግል ገልጸዋል፡፡ኢትዮጵያ እና ኡራጓይ በግብርናው ዘርፍ በትብብር ለመስራት የሚያስችሉ በርካታ እድሎች እንዳሏቸው የገለጹት ውጭ ጉዳይ ሚኒስትሩ በቀጣይ በዘርፉ ትኩረት ሰጥቶ መስራት እንደሚያስፈልግ ተናግረዋል።ከኡራጓይ በከፍተኛ ባለስልጣን ደረጃ የተደረገ የመጀመሪያ ጉብኝት በመሆኑ ምስጋናቸውን አቅርበዋል።የኡራጓይ የውጭ ጉዳይ ሚኒስትር ሩዶልፍ ኒን ኖቯ በበኩላቸው በኢትዮጵያ እየተካሄደ ያለውን ለውጥ አድንቀው መንግስታቸው ከአፍሪካ ጋር ለሚደርገው ግንኙነት ከኢትዮጵያ ጋር በትብብርና በቅርርብ ለመስራት ከፍተኛ ፍላጎት እንዳላት ገልጸዋል።ኢትዮጵያ በአፍሪካ ቀንድ ብሎም በዓለም አቀፍ ደረጃ ሰላም እንዲሰፍን እያደረገች ያለውን አስተዋጽኦም ኡራጓይ ታደንቃለች ብለዋል።ከኢትዮጵያ ጋር በግብርናው ዘርፍ በትብብር ለመስራት የሚያስችል የግብርና ሴሚናር ከዓለም አቀፍ የምግብ ድርጅት ጋር በመተባባር በቅርቡ በአዲስ አበባ ለማድረግ በእንቅስቃሴ ላይ እንደሚገኙም ገልጸዋል።ኡራጓይ በ2008 ዓ.ም በአዲስ አበባ ኤምባሲዋን የከፈተች ሲሆን፣ ኢትዮጵያ ደግሞ ብራዚል በሚገኘው አምባሲዋ በኩል ኡራጓይን በመሸፈን በበርካታ ጉዳዮች በትብብር በመስራተት ላይ ይገኛሉ። (ምንጭ፡-የውጭ ጉዳይ ሚኒስቴር ቃልአቀባይ ጽ/ቤት)